கண்ணமாவின் காதல் - ஏனைய கவிதைகள்

காற்று வெளியிடைக் கண்ணம்மா, - நின்றன் 
    காதலை யெண்ணிக் களிக்கின்றேன் ;-அமு 
     தூற்றினை யொத்த இதழ்களும் - நில 
    வூறித் ததும்பும் விழிகளும் - பத்து 
     மாற்றுப்பொன் னொத்தநின் மேனியும் - இந்த 
    வையத்தில் யானுள்ள மட்டிலும் - எனை 
     வேற்று நினைவின்றித் தேற்றியே - இங்கொர் 
    விண்ணவ னாகப் புரியுமே! இந்தக் (காற்று) 
 நீயென தின்னுயிர் கண்ணம்மா ! - எந்த 
    நேரமும் நின்றனைப் போற்றுவேன் - துயர் 
     போயின, போயின துன்பங்கள் - நினைப் 
    பொன்னெனக் கொண்ட பொழுதிலே - என்றன் 
     வாயினி லேயமு தூறுதே - கண்ணம் 
    மாவென்ற பேர்சொல்லும் போழ்திலே - உயிர்த் 
     தீயினி லேவளர் சோதியே ! - என்றன் 
    சிந்தனையே, என்றன் சித்தமே! - இந்தக் (காற்று) 
 காற்று வெளியிடைக் கண்ணம்மா, - நின்றன் 
    காதலை யெண்ணிக் களிக்கின்றேன் ;-அமு 
     தூற்றினை யொத்த இதழ்களும் - நில 
    வூறித் ததும்பும் விழிகளும் - பத்து 
     மாற்றுப்பொன் னொத்தநின் மேனியும் - இந்த 
    வையத்தில் யானுள்ள மட்டிலும் - எனை 
     வேற்று நினைவின்றித் தேற்றியே - இங்கொர் 
    விண்ணவ னாகப் புரியுமே! இந்தக் (காற்று) 
 நீயென தின்னுயிர் கண்ணம்மா ! - எந்த 
    நேரமும் நின்றனைப் போற்றுவேன் - துயர் 
     போயின, போயின துன்பங்கள் - நினைப் 
    பொன்னெனக் கொண்ட பொழுதிலே - என்றன் 
     வாயினி லேயமு தூறுதே - கண்ணம் 
    மாவென்ற பேர்சொல்லும் போழ்திலே - உயிர்த் 
     தீயினி லேவளர் சோதியே ! - என்றன் 
    சிந்தனையே, என்றன் சித்தமே! - இந்தக் (காற்று)